李多慧cos女戰士襲港 緊身衫騷Quali勁煞食
2024年04月27日 18:12
東網電視
更多新聞短片
南韓啦啦隊女神李多慧今日出席遊戲機活動與近百粉絲舉行見面會,化身遊戲角色女戰士 EVE現身的她,雖然裝扮密實但貼身衫下曬曲線身材,她出場即賣口乖以廣東話講:「大家好,我係李多慧。」同場的網紅林慧韡(達哥)大讚她靚女,指樣貌與身材高度還原角色,李多慧聽後開心表示多謝。
首次來港的她,覺得香港好色彩繽紛,對香港第一印象相當好。平日嗜好打機,試過最耐連打5個小時,鍾意打機的樂趣,之前工作關係都試過cosplay,問可覺得角色似自己?她表示:「角色好靚女,話似自己有啲唔好意思,有啲怕醜,對自己腰臀比例較有信心,呢部分有啲似。」可想試扮另一個較性感角色?她一臉驚訝說:「因為自己畀人印象清純可愛,如果有其他面貌表現都好樂意。但性感祼露就唔得,上下身都要着衫。」
她表示與隊友林襄是非常親密好友,最近一齊轉隊,有互相照顧,溝通得好好,問覺得她和林襄邊個較靚?她笑言:「我哋各有不同魅力。」而今日前隊友林岱縈亦在港出席活動,表示已相約對方,看能否夾時間約出來傾偈。